cyanic-selkie/wikianc huggingface dataset:
מרקוס ליקיניוס קראסוס הצעיר
אותות ועיטורים
עם זאת, לאחר ששב לרומא, לא הסתפק קראסוס בטריומף, אלא דרש גם כבוד נוסף של ספוליה אופימה המוענק למצביא רומי שהצליח תוך כדי קרב להרוג במו ידיו את מנהיג האויב. כבוד זה הוענק קודם לכן רק 3 פעמים בכל תולדות רומא. דרישתו של קראסוס, בנוסף לטריומף שכבר הוענק לו, קוממה את אוקטוויאנוס. הנימוק לפסילת התואר היה שהספוליה אופימה הוענקה רק למפקד העליון של הכח הצבאי ובמקרה המדובר היה אוגוסטוס המפקד, וקראסוס היה רק בחזקת שליח (legatus). תקרית זו הייתה אחד מביטויי השינוי שחל במעמדה של האריסטוקרטיה ברומא עם כינון הפרינקיפט. גם התואר "אימפרטור" שהיה נהוג לתת לאזרח רומי אשר כובד בטיורמף לא חל על קראסוס. ערכם של ניצחונותיו הוקטן ככל הנראה מפאת חששות של אוקטוויאנוס שהיוקרה שיקבל קראסוס תפגע במעמדו.
תארים ותפקידים נוספים
פרוקונסול של מקדוניה ואכאיה
המצדית העות'מאנית (מחלף השבעה)
המצדית העות'מאנית הניצבת כיום סמוך למחלף השבעה הוקמה בשנת 1859 על ידי הממשל העות'מאני בירושלים, והיא הייתה אחת משורה של מצודות דומות שנבנו לאורך הדרך שבין יפו וירושלים. הקמת המצודות נועדה להגביר את הביטחון של התיירים והמבקרים הרבים שעלו לרגל לירושלים, והן אוישו בכח צבאי למחצה של פרשים שכונו בשם "באשי בוזוקים". כעבור תקופה, לאחר הגברת מצב הביטחון בדרכים, המצודות ננטשו ומרביתן נהרס עם השנים.
המצדית שבמחלף השבעה היא אחת משתי המצודות היחידות ששרדו בשלמותן, והיא מוכרת כאתר מורשת לשימור.
הרקע להקמת המבנה
במחצית המאה ה-19 היה מצב הדרך בין יפו וירושלים גרוע מאוד. הדרך, שלא הייתה סלולה, לא אפשרה תנועה של עגלות וכרכרות, והאפשרות היחידה שעמדה בפני הנוסעים הייתה ללכת ברגל, או לרכב על גב בהמות משא. רק בשנת 1867 החלה העבודה לסלילת כביש יפו-ירושלים, וזאת בפקודת הסולטן אבדילאזיז.
בשנת 1859, בעקבות לחץ כבד מצד הקונסולים הזרים על מושל ירושלים ועל "השער העליון", עשה הממשל העות'מאני ניסיונות ראשונים לשפר את מצבה של הדרך לירושלים. הדגש בשלב הראשון הושם על הגברת ביטחונם של ההולכים בדרך ומאבק בתופעה של שוד עולי הרגל. המשימה הוטלה על סוראיה פשה, מושל ירושלים העות'מאני, אשר החל לפעול במרץ רב. ארמטה פיירוטי, ששימש באותה עת בתפקיד מהנדס העיר ירושלים, סקר בספרו את המצב הביטחוני הקשה סביב ירושלים ותיאר את פעולותיו של המושל למיגור התופעה:
הקמת המצודה
בסוף שנת 1859 הטיל סוראיה פשה על המהנדס האיטלקי ארמטה פיירוטי את המשימה לסלול את הדרך מיפו לירושלים ולהקים לאורך תוואי הדרך שורה של מצודות אשר ישמשו בסיס לכוח השמירה שיגן על הנוסעים בין יפו וירושלים.
מבחינת שתי המצודות ששרדו עד ימינו עולה כי הן נבנו ככל הנראה על פי תוכנית עקרונית אחידה, תוך התאמות מתחייבות לתוואי השטח של האתר בו הוקמו. לא ידוע מי תכנן את המבנים, אולם חוקרים מניחים כי המהנדס ארמטה פיירוטי הכין את התוכניות ופיקח על הקמת המצודות כחלק מתפקידו לשיפור הדרך לירושלים.
המצדית הניצבת במחלף השבעה (מצדית מספר 2 מכיוון יפו) הוקמה על גבעה בגובה 40 מטרים מעל פני הים המשקיפה על הסביבה.. אורך המבנה הוא 10.50 מטר ורוחבו 7.20 מטר. קירות המצדית עבים מאוד (0.90 - 1.50 מטר), כך שהחדר שבתוך המצדית גודלו 8.74 על 4.20 מטרים בלבד. פתח המבנה, שרוחבו 1.20 מטר, נמצא במרכז הדופן הצפון מזרחית של המצדית, ובעובי הקיר הדרום מזרחי של המצדית בנוי גרם מדרגות המוביל אל גג המצדית. סביב הגג בנוי מעקה משונן, ובמרכז הגג בנוי חדר קטן.
סמוך למבנה המצודה הוקם מבנה נוסף ששימש כאורווה בה הוחזקו סוסי הבאשי בוזוקי. בתוך האורווה נחפרה באר בעומק של כ-35 מטרים שסיפקה מי שתייה לשומרים במצודה.
מצודת הדרכים בפעולה
בכל אחת משבע עשרה המצודות שלאורך הדרך לירושלים הוצבו מספר חיילים אשר לא היו חלק מן הצבא העות'מאני, אלא שכירי חרב שהתארגנו ככוח צבאי לא סדיר, שהורכב בעיקר מפרשים. שכירי חרב אלו נקראו בשם באשי בוזוקים, מונח שמשמעותו "חסרי הנהגה" ואשר העיד במידה רבה על חוסר ההערכה ליכולתם הצבאית של לוחמים אלו. שכירי חרב אלו גויסו במיוחד על ידי סוראיה פשה, מושל ירושלים, אשר "הקים כוחות קטנים של אנשי צבא לשמור על הדרכים".
בין חלק מן המצודות היה קשר עין, כך שהצופה שעמד על גג המצדית יכול היה לפקח היטב על קטע הדרך עליו היה מופקד. קטעי הדרך שבין המצודות, אשר לא ניתן היה לראותם מן המצודה, נשמרו על ידי משמרות ניידים של פרשים מן הבאשי בוזוקים.
בנוסף לאבטחת הנוסעים בדרך הוטל על החיילים שישבו במצודות לגייס עובדי כפייה לצורך סלילת הדרך מבין תושבי הכפרים שבסביבה, ולשמור עליהם שלא יברחו. המצדיות פעלו עד שנת 1881 ואז ננטשו כיוון שלא היה בהן עוד צורך.
השימוש במבנה לאחר נטישתו
המצדית הנטושה נותרה ללא שימוש במרומי הגבעה שלצד הדרך הראשית מיפו לירושלים, סמוך לצומת בה מתפצלת הדרך המובילה דרומה לעבר ראשון לציון ורחובות. בשער העיתון דבר לילדים מיום 6 באוגוסט 1937 פרסם נחום גוטמן את הפרק הראשון של ספרו "בימי החופש הגדול או תעלומת הארגזים" וצרף ציור בו מתוארים שני גיבורי הסיפור החולפים על פני מבנה המצדית הנטוש בדרכם מתל אביב לרחובות.
בשנת 1950 הוקם באזור שסביב המצדית העות'מאנית מוסך לתיקון מכוניות, ומבנה המצדית שולב במכלול של מבנים שהוקמו סביבו תוך שהוא משמש בתפקידים שונים דוגמת מחסן או משרד. המבנה שמור היטב, ומאז שנת 1995 מנסים לאתר פתרונות שונים שיאפשרו לפנות את המוסך לאתר חלופי ולהפוך את המצדית ההיסטורית לאתר ביקורים הפתוח לקהל. לאורך השנים הועלו רעיונות שונים לשימוש האפשרי במבנה המצדית, דוגמת בית קפה בסגנון ח'אן טורקי, מרכז הדרכה, או מוזיאון שיעסוק בתולדות הדרך לירושלים.
בתוכנית המתאר העדכנית של עיריית חולון מוגדרת המצודה והשטח שסביבה (כ-105 דונם) כאתר לשימור.
הרחבת פיקאר-וסיו
במתמטיקה, ובמיוחד באלגברה דיפרנציאלית, הרחבת פיקאר-וסיו (Picard–Vessiot) היא הרחבת שדות דיפרנציאלים המתקבלת על ידי הוספת פתרונות של משוואה דיפרנציאלית לשדה המקורי.
הגדרה
יהי F שדה דיפרנציאלי עם גזירה d_F. אומרים כי שדה דיפרנציאלי K עם גזירה d_K הוא הרחבה דיפרנציאלית של F אם והצמצום של d_K ל-F שווה לd_F.
הרחבה דיפרנציאלית נקראת הרחבת פיקאר-וסיו אם מתקיימים שני התנאים הבאים במקרה זה אומרים כי היא הרחבת פיקאר-וסיו של F ביחס למשוואה L.
הרחבות פיקאר-וסיו הן המקבילה של הרחבות גלואה בתורת גלואה הדיפרנציאלית.
קיום ויחידות
אם F שדה דיפרנציאלי ששדה הקבועים שלו הוא שדה סגור אלגברית, אז לכל משוואה דיפרנציאלית ליניארית הומוגנית L קיימת הרחבת פיקאר-וסיו ביחס ל-L. אם שדה הקבועים אינו סגור אלגברית יש דוגמאות שבהן לא קיימת הרחבת פיקאר-וסיו. למרות זאת, לכל שדה דיפרנציאלי ומשוואה L כדלעיל קיימת הרחבה דיפרנציאלית K שבה נמצאים כל הפתרונות של L וששדה הקבועים שלה הוא הרחבה אלגברית של שדה הקבועים של F.
אם קיימת ל-F הרחבת פיקאר-וסיו ביחס למשוואה L אז היא יחידה עד כדי איזומורפיזם של שדות דיפרנציאלים (כלומר, איזומורפיזם של שדות המכבד את פעולת הגזירה).
משרד האנרגיה של רוסיה
שר האנרגיה הנוכחי (מאז 2020) הוא ניקולאי שולגינוב.
תלם יהב
תלם יהב (נולד ב-31 באוקטובר 1985) הוא עיתונאי ישראלי, פובליציסט ופרשן בנושאים חברתיים כלכליים ורץ למרחקים ארוכים.
ביוגרפיה
יהב נולד ב-1985 בגבעתיים ולמד בבית הספר היסודי "בורוכוב" ובתיכון "קלעי". הוא שרת בנח"ל, בוגר תואר ראשון בתקשורת ומדע המדינה והיה עורך של עיתון הסטודנטים באוניברסיטת תל אביב, "תזה". יהב כתב טורי דעה וכתבות לאתרים שונים ובשנת 2011 החל לעבוד בידיעות אחרונות וסיקר את תחום הפנים, הכלכלה והמשפט בירושלים. מאז שנת 2013 הוא הכתב לענייני רווחה ועבודה של העיתון ומוביל קו חברתי של סיוע לאוכלוסיות מוחלשות, ניצולי שואה, אנשים עם מוגבלויות וצמצום פערים חברתיים. יהב זכה בשנת 2017 לאות הוקרה מיוחד מטעם "קרן שלם" על "חשיפת הציבור הרחב לסיפורי הצלחה של אנשים עם מוגבלויות שכלית וצרכים מיוחדים" יהב הוא אחיו של עורך מדור וואלה! תרבות, ניר יהב.
בשנת 2016 ייסד יהב מדור דיגיטלי ראשון מסוגו בשם 'רצים בתלם'. במסגרת המדור הקבוע מראיין יהב אנשי ציבור, אנשי תרבות ודמויות מוכרות מהחברה הישראלית תוך כדי ריצה. המדור מפורסם בידיעות אחרונות וכן בעמוד הפייסבוק של העיתון ובאפליקציה. המדור זוכה לחשיפה נרחבת ובמסגרתו התראיינו בין היתר שר הבינוי והשיכון יואב גלנט, חברת הכנסת שלי יחימוביץ', הזמר עברי לידר, הדוגמנית נטע אלחמיסטר, גיבור צה"ל סרן (במיל') זיו שילון, השחקן איתי תורג'מן, חברת הכנסת רחל עזריה, הדוגמנית טיטי איינאו, מפיק הסרטים והבעלים של הסינמה סיטי משה אדרי, חבר הכנסת יהודה גליק, ראש עיריית ירושלים ניר ברקת, חברת הכנסת ציפי לבני, השר יריב לוין ועוד רבים אחרים.
יהב הוא רץ למרחקים ארוכים, מרתוניסט ואולטרה מרתוניסט שהשתתף בעשרות מרוצים בארץ ובעולם. יהב נוהג לכתוב על מסלולים מעניינים, סוקר ציוד ריצה וכותב על נושאים נוספים שמעניינים את אוכלוסיית הרצים. הוא החל לרוץ בגיל 17 כהכנה לגיוס והוא חובב ריצות שטח.
פולקסבינה
פוֹלְקְסבִּינֶה (בגרמנית: Volksbühne, כלומר "תיאטרון העם") הוא תיאטרון בברלין, גרמניה. הוא נמצא בכיכר רוזה לוקסמבורג, במרכז שכונת מיטה, היכן ששכנה בירתה של גרמניה המזרחית.
M89
M89 (נקראת גם NGC 4552) היא גלקסיה אליפטית הנמצאת במרחק של כ-52 מיליון שנות אור מכדור הארץ בקבוצת הכוכבים בתולה. גלקסיה זו היא אחת מהגלקסיות הבהירות שבצביר הבתולה.
היסטוריה
M89 התגלתה ב-18 במרץ 1781 על ידי האסטרונום הצרפתי שארל מסיה שצירף אותה לקטלוג מסיה ותיאר אותה כ"ערפילית ללא כוכבים" וציין שהיא עמומה וקשה לצפייה ושהיא קרובה ל-M87, שאותה גילה מוקדם יותר. מסיה חיפש באותו לילה ערפילית, שעליה דיווח עוזרו פייר מאשן כשבועיים קודם (M85), וגילה 7 גלקסיות נוספות על זו שגילה מאשן, כולן מצביר הבתולה. (האחרות הן M84 - M88, M90 ו-M91). ויליאם הרשל ציין ברשימותיו שצפה ב-M89 בשנת 1784 ושהיא בהירה ודי קטנה. ג'ון הרשל צפה ב-M89 מספר פעמים בין השנים 1825 ו-1830 ותיאר אותה כערפילית בהירה, קטנה, ועגולה ושבהירותה גדלה בהדרגה משוליה למרכזה.
תצפית
M89 נמצאת במרכזו של צביר הבתולה ועם דרגת בהירות נראית 9.75 היא ניתנת לצפייה באמצעות טלסקופ חובבים או אפילו באמצעות משקפת כשתנאי הצפייה טובים. היא נמצאת כ-2.75 מעלות מצפון-מערב לכוכב ρ (רו) בבתולה וכ-6.7 מעלות ממערב-צפון-מערב מהכוכב וינדמיאטריקס (ε בבתולה) שבהירותו מדרגה 2.8. כ-40 דקות קשת ממזרח-צפון-מזרח ל-M89 נמצאת M90, כ-50 דקות קשת מדרום-מזרח לה נמצאת M58 ו-M87 נמצאת כ-1.2 מעלות ממערב-דרום-מערב לה. במרחקים מעט יותר גדולים נמצאות ממזרח-דרום-מזרח הגלקסיות M59 ו-M60 במרחקים של 1.8 מעלות ו-2.2 מעלות בהתאמה, ובמרחק של 2.5 מעלות ממערב-צפון-מערב נמצאות M84 ו-M86. למעשה ברדיוס של 5 מעלות מסביב ל-M89 נמצאות 13 גלקסיות מתוך קטלוג מסיה.
תכונות
גודלה הזוויתי של M89 הוא כ-5 דקות קשת השקולות לקוטר של כ-77,000 שנות אור וצורתה כמעט כדורית, אם כי ייתכן שצורתה למעשה אליפטית וציר האורך של הספרואיד מקביל לקו הראייה אליה. בצילום ארוך חשיפה, שנעשה בשנת 1979 במצפה הכוכבים שמידט, התגלה שיש לגלקסיה מעטפת של חומר בין-כוכבי המשתרעת למרחק של כ-150,000 שנות אור ממרכזה. כמו כן התגלה סילון גז שיוצא ממנה ומגיע למרחק של כ-100,000 שנות אור. המקור של סילון הגז יכול להיות מהתמזגות של גלקסיה ננסית עם M89 או שייתכן ובעבר היה ל-M89 גרעין גלקטי פעיל. מחקר נוסף שהתבצע על המעטפת גילה שהיא מורכבת משכבות רבות ומכילה זרמים של חומר שמצביעים על כך שהיא עברה מספר אירועי התמזגות עם גלקסיות קטנות יותר. מניתוח התנועה של החומר סביב מרכז הגלקסיה נראה שיש בליבתה חור שחור עם מסה של כ- מסות שמש.
ל-M89 יש מערכת גדולה של צבירים כדוריים המקיפים אותה ומספרם מוערך בין 1340 ל-2,660, לעומת 150-200 צבירים כדוריים המקיפים את שביל החלב.
משל הכבשים והעתודים
הכבשים והעתודים או "משפט העמים" הוא הצהרה של ישו המתועדת בפרק כ"ה של בשורת מתי בברית החדשה. היא מאופיינת לעיתים כמשל, אם כי בניגוד לרוב המשלים, היא אינה מתיימרת לספר סיפור על אירועים המתרחשים לדמויות כלשהן. על פי התאולוג האנגליקני צ'ארלס אליקוט, "אנחנו בדרך כלל מדברים על חלקו המסכם של פרק זה כמשל 'הכבשים והעתודים', אך ברור מלכתחילה שהוא עובר את תחום המשלים אל תוך המציאות האלוהית, וכי הכבשים והעתודים יוצרים רק תיאור עזר". פרשה זו מסכמת את החלק של בשורת מתי המכונה בשיטת אוליבט (הקטע בבשורות הסינופטיות הידועות כאפוקליפסות הקטנות בשל הלשון האפוקליפטית שבהן, הכוללת אזהרתו של ישו לתלמידיו ומאמיניו שהם עתידים להיקלע לרדיפות וצרות גדולות עד לניצחון המלא והקמת מלכות אלוהים), והיא מקדימה את תיאורי בשורת מתי על הצליבה ועינויי ישו ותחייתו.
למשל זה ולמשל עשר הבתולות ולמשל כיכרי הכסף באותו פרק "יש מכנה משותף, שמגמתם להנחות את התלמידים בצורך המיידי לתובנה שיש לשקוד ולפעול נכון בהתאם ללימוד, אך לכל אחד מהם יש מטרה נפרדת משלו".
נוסח הפסקה
הנוסח של הקטע מופיע בבשורה של מתי והוא החלק האחרון של קטע המכיל סדרה של משלים. בבשורת מתי כ"ה: 46-31:
פרשנות
קטע זה פונה ישירות, במילותיו של ישו לאחת הסוגיות המטרידות ביותר בתאולוגיה הנוצרית - מי יזכה להגיע לגן העדן, ומדוע. סוגיה קשורה נוספת היא, האם רק נוצרים אדוקים עשויים להיוושע, או שמא גם "עובדי אלילים מוסריים" יכולים גם הם להיוושע. שלוש העמדות התאולוגיות העיקריות בהקשר לכך הן:
משל זה נראה כתומך לכאורה בהשקפה הראשונה, הצדקה מתוך מעשים. "הכבשים" נושעים בגלל מעשים טובים שעשו, בלי קשר לכל מסגרת של ידע או אמונה, או תקווה לתועלת בעתיד. מספר תאולוגים קלוויניסטים בפרט ניסו אפוא לחמוק מהקטע על ידי צמצום הביטוי "אֶחָד מֵאַחַי הַצְּעִירִים הָאֵלֶּה", או על ידי הכחשת האפשרות שלקטע זה יש משמעות מילולית לחיים שלאחר המוות. נראה שאפשרות הראשונה אינה טבעית, ועומדת בניגוד לרוח משל השומרוני הטוב. אי. קרסון בריסון שהוא פרופסור חבר לשפות המקרא בסמינר האיגוד הפרסביטריאני, אומר, "יש לציין כי הרשימה המופיעה במשל של אנשים שגורלם התאכזר אליהם, עניים, רעבים, פגועים גופנית, נפשית ונזקקים היא, במבט ראשון, רשימה של אלה שנראים כזקוקים ביותר לחסד אלוהים. אלה הם "אחי הקטנים האלה", אלה הם באמת ה"אחרים". האפשרות הראשונה גם אינה תומכת ביעידה מראש, אך לכל היותר עשויה להצביע, למשל, כי הכופרים יישפטו על פי יחסם הטוב או הרע כלפי כלל המאמינים.
אפשרות נוספת הנתמכת על ידי מאמינים נוצרים אוונגליים רבים הרואים ב"אֶחָד מֵאַחַי הַצְּעִירִים הָאֵלֶּה" את עם ישראל והיהודים, שהם ללא ספק אחיו בבשר של ישו ואשר שבכל הדורות לאחר צליבת ישו, נרדפו בשמו לכאורה, נרצחו, נאנסו, נאסרו, הוגלו, הורעבו, הושמדו והופלו לרעה בכל מקום שם שלטה הנצרות (וגם במקומות בהן שלטו דתות אחרות). על פי סברה זו ישפטו העמים על פי יחסם ליהודים. השקפה זו מבוססת גם על קטעי נבואה הלקוחים מהנביאים יואל ד' 1–8, דניאל ז' 25–27, ישעיהו ל"ד 2–3 וכן 5 ו 8, ישעיהו ס"ג 1–8, יחזקאל ל"ו 2–7.
טזוס
טזוס (באנגלית: Tezos) היא טכנולוגיית קוד פתוח של מערכת הוכחת סיכון של רשת בלוקצ'יין שיכולה לבצע עסקות עמית לעמית (P2P) ויכולה לשמש פלטפורמה לפריסת חוזים חכמים. המטבע מבוזר הטבעי המממש את טזוס הוא טז (tez) אשר קיבל את הקידוד XTZ, וסימולו הוא: ꜩ. החל מאוגוסט 2021, ישנם כ-400 צמתים (nodes) לאימות בלוקים (המכונים "בייקרים") ברשת טזוס.
טזוס הוצעה לראשונה בפרסום דף מידע בשנת 2014. רשת הבדיקות שלה הושקה ביוני 2018, וערוץ הרשת המרכזי שלה עלה לאוויר בספטמבר 2018.
בשל אלגוריתם הוכחת סיכון יעיל מבחינת ניצול אנרגיה  אשר הפך לנושא פופולרי על רקע החשש של דרישות האנרגיה של חלופות הוכחת עבודת, טזוס נבחרה על ידי מותגים לבניית פלטפורמות אסימונים חסרי-תחליף (NFTs). OneOf, פלטפורמת NFT מוזיקלית המגובה על ידי קווינסי ג'ונס, וכן מרוצי רד בול ומקלארן רייסינג בחרו כולם את טזוס לבנות את פלטפורמות ה-NFT שלהם על, תוך ציון יעילות האנרגיה כסיבה עיקרית.
Tezos תוכנן על ידי מהנדס ויימו ארתור ברייטמן, שעבד בעבר בגולדמן זאקס ומורגן סטנלי כאנליסט כמותי.
היסטוריה
ביולי 2017 גייסה קרן טזוס סכום של 232 מיליון דולר והפכה לאחד ממערכות ה-ICO הגדולות ביותר של תנופת הקריפטו של 2017. המשקיע המיליארדר טים דרייפר ופוליצ'יין קפיטל של אולף קרלסון-ווי היו המשתתפים בסבב מימון ה-ICO של טזוס.
בחודשיים שבין אמצע יולי ואמצע ספטמבר 2021 קפץ ערך הטזוס ב-400%, הרבה מעל כל שאר מטבעות הקריפטו.
נתיחת החייזר
עלילת הסרט
עלילת הסרט מבוססת באופן רופף ביותר על האופן שבו לטענתם של צמד המפיקים הבריטים ריי סנטילי וגארי שופילד הם הפיקו את סרטון התרמית הנודע של נתיחת גופת החוצן שזכה לפרסום ולהתעניינות עולמית רבה במהלך שנת 1995.
בתחילת הסרט סנטילי ושופילד נוסעים לארצות הברית, לעיר קליבלנד שבמדינת אוהיו, על מנת לרכוש מזכרות של אלביס פרסלי אותם הם מעוניינים למכור בהמשך בלונדון. בארצות הברית ריי וגארי פוגשים בצלם צבאי לשעבר בשם הארווי, אשר מוכר להם סרט שחור ולבן של הופעה חיה נדירה של פרסלי. בהמשך ריי מצטרף להארווי למיאמי כדי לצפות בסרט משנת 1947 שמציג לכאורה נתיחה שלאחר המוות של חוצן שנערכה בבסיס צבא אמריקני בניו מקסיקו לאחר תקרית רוזוול. הארווי דורש שריי ישלם לו 30,000 דולרים על הסרט. בעקבות כך גארי וריי מחפשים משקיע שיעביר לרשותם את הכסף. בהמשך סוחר אמנות הונגרי בשם לסלו בורוס, נותן לריי 30,000 דולרים לצורך רכישת הסרט. הארווי מקבל את הכסף ונותן לריי וגארי את הסרט. לצערם, הסרט נהרס לחלוטין מהחום והלחות ולא ניתן יותר לצפות בו. בניסיון נואש להציל את עצמם, הצמד מחליט לזייף את סרט הנתיחה על מנת לרצות את בורוס. ריי וגארי מצלמים את הסרט בסיוע כמה חברים, ובעזרת בובה ריאליסטית למדי של חוצן אותה הם ממלאים בקרביים מהאטליז של חבר.
לאחר שהם מסיימים לצלם את הסרט הם מעבירים העתק של הסרט לרשותו של בורוס אשר נהרג בהמשך על ידי רכב שטח (כביכול ה-CIA) בעת שהוא עמד עירום במרכז של מעגל תבואה. בסופו של דבר הצמד מצליח למכור את הסרט לרשתות שידור שונות ברחבי העולם.
בסוף של הסרט ריי מקבל לידיו העתק משופץ ותקין של סרט נתיחת החוצן המקורי משנת 1947, אותו ריי העביר במקור לצוות מומחים בתקווה שאולי אלו יצליחו איכשהו לשחזר את שאבד. לאחר שהם צופים בסרט, ריי וגארי מחליטים להעלים אותו, שכן הם מעדיפים שלא לעבור את כל הבלאגן שחוו בשנית.
אלברט פול
אלברט בייקון פול (באנגלית: Albert Bacon Fall; ) היה פוליטיקאי אמריקאי, שכיהן כסנאטור מטעם ניו מקסיקו וכמזכיר הפנים של ארצות הברית בממשלו של הנשיא וורן הרדינג. הוא נודע לשמצה בשל מעורבותו בשערוריית טיפוט דום.
ראשית חייו
בשנים 1879–1881, כאשר למד משפטים, עבד פול כמורה בבית ספר. ב-1883 הוא נשא לאישה את אמה גרלנד מורגן. לזוגו נולדו בן אחד ושלוש בנות. בנו ואחת מבנותיו נפטרו בשבוע אחד כתוצאה מהשפעת הספרדית ב-1918.
ראשית הקריירה
ב-1891 התקבל פול ללשכת עורכי הדין. באותה שנה הוא נבחר לבית הנבחרים של ניו מקסיקו וכיהן בו שנה. בשנה שלאחר מכן הוא שירת במועצת הטריטוריה. ב-1893 מונה פול כשופט במחוז השיפוטי השלישי של ניו מקסיקו ומאוחר יותר באותה שנה כשופט בבית המשפט העליון של ניו מקסיקו. בשנים 1896–1897 הוא היה שוב חבר במועצת הטריטוריה, וב-1897 הוא שימש כתובע הכללי של הטריטוריה. בשנים 1902–1904 הוא היה שוב חבר במועצת הטריטוריה.
במלחמת ארצות הברית-ספרד שירת פול כקצין בדרגת קפטן בצבא ארצות הברית. ב-1907 הוא שימש שוב כתובע הכללי של ניו מקסיקו. ב-1910 הוא היה ציר לוועידה החוקתית של הטריטוריה.
משפט הרצח של אלברט ג'נינגס פונטיין
פול ושכנו, אוליבר לי, היו בעלי קרקעות באזור בו הם היו יריביו של עורך הדין אלברט ג'נינגס פונטיין. קשריו של פול עם לי החלו ככל הנראה כאשר פול סייע ללי בתיק פלילי. לי, שנודע באלימות ובהטלת אימה על אויביו, העסיק את ויליאם מק'ניו ואת ג'ים גילילנד, ששניהם היו ידועים כאקדוחנים. לי נהג פעמים רבות לגנוב בקר מחוות אחרות באזור. בזכות שירותיו המשפטיים של פול נמנעה הרשעתם הפלילית של לי ושל אנשיו. כאשר הם נעצרו, דאג פול לשחרורם.
פול חש סלידה כלפי פונטיין, שגילה חשש מועט כלפי פול ולי וקרא עליהם תיגר בגלוי בבתי משפט ובזירה הפוליטית. ב-1 בפברואר 1896 נעלמו פונטיין ובנו בן השמונה הנרי ליד וייט סנדס, בדרך מחוותו של פול שמצפון לטולרוסה לביתם שבמסילה. פול הגן בהצלחה על לי, מק'ניו וגילילנד כאשר הם הועמדו למשפט על מעשה הרצח של הנרי בהילסבורו.
העדויות במשפט רמזו שלי היה מעורב ברצח ובהעלמות של פונטיין, אך על החוקרים היה להתמודד עם בית משפט מושחת ועם מיומנויותיו המשפטיות של פול. גופותיהם של פונטין ושל בנו ושל סוסיהם מעולם לא נמצאו, עובדה שהייתה למכשול להעמדה לדין. ההאשמות נגד מק'ניו בוטלו בבית המשפט, בעוד שלי וגילילנד זוכו.
משפט פט גארט
ב-1908 הגן פול בהצלחה על ג'סי ויין בראזל, שהואשם ברצח השריף פט גארט. גארט נודע כמי שהרג את בילי הנער, והיה זה שרדף אחר החשודים בפרשת הרצח של פונטיין.
סנאטור
כחבר המפלגה הרפובליקנית נבחר פול ב-1912 כאחד הסנאטורים הראשונים מטעם ניו מקסיקו. היה ידוע שהוא היה בעל ברית פוליטי של תומאס קטרון, שכיהן לצידו בסנאט, כדי להבטיח ששניהם ייבחרו. חשד זה הפך את פול למטרה של אנשי המפלגה הרפובליקנית בניו מקסיקו, שכן הם האמינו שהוא לא תרם במידה מספקת למאמציהם להבטיח את קבלתה של ניו מקסיקו כמדינה בארצות הברית, ולא היה ראוי לבחירתם בו כמועמד. בחירתם של קטרון ופול גרמה גם לאכזבה להיספנים, שקיוו שאחד מהם ייבחר. פול היה גם מושא לסלידתם של הדמוקרטים.
חוסר הפופולריות של פול עלה כאשר, על פי כללי הסנאט, כהונתו תמה במרץ 1913, ושמו הוגש שוב לבית המחוקקים של ניו מקסיקו לבחירה מחדשה. לאחר מספר סבבי הצבעה, בחר בית המחוקקים בפול. עם זאת, מושל ניו מקסיקו, ויליאם מקדונלד, בעצת יועצו המשפטי הדמוקרטי, סאמרס ברקהארט, טען שההליך בבית המחוקקים היה בלתי חוקי, ולא חתם על מסמכי אישור הבחירה בניסיון לפסול את בחירתו של פול ולכנס מושב מיוחד של בית המחוקקים ועריכת בחירות חדשות. ניסיונו זה של מקדונלד כשל, שכן גם בבחירות המיוחדות נבחר פול. כאשר הגיעה ב-1918 בחירתו מחדש של פול, הוא לא היה בטוח בנוגע לכוונתו להיבחר שוב, אך בסופו של דבר קיבל את מועמדות המפלגה הרפובליקנית. בבחירות הכלליות הוא התגבר על המועמד הדמוקרטי ויליאם ב. וולטון, אף על פי שפול לא נשא אף נאום במסע הבחירות. חלק מהפרשנים סברו שהצלחתו של פול נבעה מהטרגדיה האישית שלו כתוצאה מאובדן שני ילדיו בשפעת הספרדית.
בעת כהונתו בסנאט שימש פול כיושב ראש הוועדה להוצאות מחלקת הסחר והעבודה. הוא נודע בתמיכתו בזכות הבחירה לנשים ובנטיותיו הבדלניות הקיצוניות כאשר ארצות הברית נכנסה למלחמת העולם הראשונה. כיריב המוביל של הנשיא הדמוקרטי, וודרו וילסון, הותר לפול לבקר את הנשיא שלקה בשבץ מוחי בחדר השינה שלו בבית הלבן באוקטובר 1919, בתקווה לבדוק אם הנשיא בריא דיו כדי למלא את תפקידו. "התפללתי למענך, אדוני", אמר פול לנשיא בכנות. "באיזה אופן, סנאטור?", שאל וילסון, וגרם ליריבו הפוליטי לצחוק.
בסנאט היה פול ידיד קרוב לאלו שבהמשך הפכו ל"חבורת אוהיו" (Ohio Gang) הידועה לשמצה, שדאגו לו למשרה בקבינט בממשלו של וורן הרדינג במרץ 1921. בעוד שהפוליטיקאים המקומיים התנגדו לו, הפופולריות שלו בקרב תושבי ניו מקסיקו עלתה בהדרגה.
מזכיר הפנים של ארצות הברית
במרץ 1921 מונה פול על ידי הנשיא וורן הרדינג כמזכיר הפנים של ארצות הברית. זמן קצר לאחר המינוי, שכנע הרדינג את מזכיר הצי אדווין דנבי, שיש להעביר לאחריות מחלקת הפנים את עתודות הנפט של צי ארצות הברית באלק הילס, קליפורניה ובטיפוט דום, ויומינג. המאגר השני נתן את השם לשערורייה שפרצה באפריל 1922, כאשר דיווח הוול סטריט ג'ורנל שפול החליט ששניים מידידיו, אנשי תעשיית הנפט הארי סינקלייר ואדוארד דוהני, צריכים לקבל את זיכיונות הקידוח בחלקים של אזורים אלו ללא ביצוע מכרז. בתמורה קיבל פול שוחד.
בחקירה נמצא פול אשם בשוחד ובקשירת קשר לביצוע פשע כתוצאה מסכום של 385,000 דולר ששולם לו על ידי דונהי. כתוצאה מכך נכלא פול לשנה אחת, ובכך היה חבר הקבינט הראשון בארצות הברית שנידון למאסר בעוון התנהלות בלתי חוקית בתפקידו. דונהי לא רק שזוכה מאשמת מתן השוחד לפול, אלא גם שהתאגיד בבעלותו של דונהי זכה בעיקול על חוותו של פול בניו מקסיקו בשל "הלוואות שלא שולמו". סינקלייר נקנס וריצה עונש מאסר של שישה חודשים על ביזיון בית המשפט.
לאחר שחרורו ממאסר, נקלע פול לקשיים פיננסיים. הוא ורעייתו התגוררו באל פאסו שבטקסס.
אלברט פול נפטר באל פסו ב-30 בנובמבר 1944 לאחר מחלה קשה. הוא נטמן בבית הקברות אברגרין שבעיר.
עדו גולדברג
עדו גולדברג (באנגלית: Iddo Goldberg; נולד ב-5 באוגוסט 1975) הוא שחקן בריטי-ישראלי, אשר מוכר בעיקר בזכות תפקידו בתור בן בסדרה "וידוייה הסודיים של זונת צמרת" (2007–2011) ברשת ITV, בתור פרדי ת'ורן בעונה הראשונה של סדרת הפשע "כנופיית ברמינגהאם" (2013) ברשת BBC Two, בתור אייזק וולטון בסדרה "סיילם" (2014–2017) ברשת NewsNation ובזכות הופעתו בתור בנט נוקס בסדרה הפוסט-אפוקליפטית "רכבת הקרח" (2020 ואילך) ברשת TNT.
ביוגרפיה
גולדברג נולד בחיפה, ישראל. בגיל 10 היגר עם שני אחיו והוריו ללונדון, אנגליה. אביו של גולדברג, נולד בריגה, לטביה, היגר במהלך שנות השלושים לרודזיה הצפונית (כיום זמביה) ועבר ללמוד בלונדון, שם גם קיבל תואר ראשון באדריכלות. משפחתה של אמו של גולדברג יושבת בירושלים, ישראל. הוריו של גולדברג הכירו לראשונה כאשר אביו הגיע לחופשה בישראל. לאחר שהיגר ללונדון למד שם בבית ספר יהודי; יש לו גם קרובי משפחה בחיפה, ישראל.
קריירה
עדו גולדברג שיחק בכמה תפקידים מרכזיים בטלוויזיה ובקולנוע, בהם: ברנדון ב"מקושרים" ב-BBC Prime, בן בסדרת הטלוויזיה של רשת ITV הבריטית "וידוייה הסודיים של זונת צמרת" ובסרט המלחמה האמריקאי משנת 2008 "התנגדות", בכיכובם של דניאל קרייג ולייב שרייבר. בשנת 2011 שיחק בסרט הטלוויזיה "כריסטופר ובני מינו" של ה-BBC, המבוסס על הרומן באותו שם משנת 1976 מאת כריסטופר אישרווד.
הוא שיחק בתפקידי אורח בסדרת הדרמה "המנטליסט", בדרמת הנעורים "סקינס", בסדרה הקומית "הממלכה הקטנה" ובסדרת הדרמה "הולבי סיטי" ועוד. הוא שיחק בתפקידים קטנים יותר בסרטים שונים, בהם "התייר" ו״NCIS". בשנת 2014 החל לככב בסדרת הטלוויזיה "סיילם", בדמותו של איזק וולטון למשך 3 עונות, אותה הפיק וכתב בראנון בראגה.
גולדברג לוהק לתפקיד כפול ביקום החץ הטלוויזיוני- ב-2015 כדוקטור ט.ו.מורוו והטורנדו האדום בפרק של הסדרה "סופרגירל", והחל מ-2017 שב לדמות הטורנדו האדום (בגרסת יקום-X) בסדרת הרשת המונפשת "לוחמי החופש: הריי" (דיבוב). ב-2017 שיחק גם בסרט "אשתו של שומר גן החיות". ב-2019 שיחק בסרט "האוטו של השכן". גולדברג שיחק בתפקיד פרדי ת'ורן בעונה הראשונה של הסדרה "כנופיית ברמינגהאם".
בשנת 2020 שיחק בשלושה פרקים בסדרה האמריקאית "וסטוורלד" מבית HBO, והוא משחק בתפקיד מרכזי בסדרה הפוסט-אפוקליפטית של רשת TNT האמריקאית "רכבת הקרח" בתור בנט נוקס.
חיים אישיים
ביוני 2012 נישא גולדברג לשחקנית האנגלייה אשלי מדקוויי (הם שיחקו ביחד בסדרות "וידוייה הסודיים של זונת צמרת" ו"סיילם").
זיו קלונטרוב
זיו קלונטרוב (נולד ב-15 בינואר 1997) הוא שחיין ישראלי. אלוף ישראל, שיאן ישראל בעבר, אלוף אירופה לנוער (באקו 2015) ושיאן המשחקים האירופיים במשחה ל-50 מטר חופשי.
2013
בפסטיבל האולימפי האירופי לנוער שנערך באוטרכט הולנד ביולי 2013 זכה קלונטרוב במדליית ארד במשחה ל-200 מטר גב בשיא אישי חדש של 2:05.78 דקות, שבועיים לאחר מכן, באליפות ישראל בשחייה שנערכה באוגוסט הוא סיים במקום הרביעי במשחה ל-100 מטר חופשי בשיא ישראלי חדש לגילאי 16 של 50.95 שניות, במקום החמישי במשחה ל-200 מטר גב בתוצאה של 2:05.97 דקות ובמקום השמיני במשחה ל-400 מטר מעורב אישי בתוצאה של 4:42.82 דקות.
2014
באליפות אירופה לנוער שנערכה בדודרכט הולנד ביולי 2014 סיים קלונטרוב במקום השישי במשחה ל-50 מטר חופשי בשיא ישראלי חדש לגילאי 17 ו-18 בתוצאה של 22.80 שניות ובמקום השמיני במשחה ל-100 מטר חופשי בתוצאה של 51.06 שניות. בשלב חצי הגמר הוא קבע שיא ישראלי חדש לגילאי 17 ו-18 של 50.88 שניות. שבועיים לאחר מכן, באליפות ישראל בשחייה שנערכה בווינגייט באוגוסט אותה שנה הוא סיים במקום הרביעי במשחה ל-50 מטר חופשי בתוצאה של 22.90 שניות, במקום הרביעי במשחה ל-200 מטר גב בתוצאה של 2:05.34 דקות, במקום השמיני במשחה ל-100 מטר חופשי בתוצאה של 52.03 שניות ובמקום התשיעי במשחה ל-400 מטר מעורב אישי בתוצאה של 4:46.61 דקות.
באליפות ישראל בשחייה (בריכת 25 מטר) שנערכה בווינגייט בדצמבר אותה שנה זכה קלונטרוב בשתי מדליות, כסף וארד. מדליית כסף, במשחה ל-200 מטר גב בתוצאה של 1:58.53 דקות, אחרי יעקב טומרקין ממכבי אשדוד (1:51.75 דקות) ולפני מתן סגל מהפועל ירושלים (1:59.20 דקות). מדליית ארד, במשחה ל-50 מטר חופשי בתוצאה של 22.19 שניות, אחרי יהב שחף מהפועל ירושלים (21.82 שניות) ואור סבטייה מפארק מים רעות (21.93 שניות). נוסף לכך, הוא סיים במקום הרביעי במשחה ל-100 מטר חופשי בשיא ישראלי חדש לגילאי 17 ו-18 של 48.72 שניות.
2015
בתחרות רב אומות לנוער שנערכה בווינגייט בסוף מרץ 2015 זכה קלוטרוב בשתי מדליות זהב, במשחה ל-50 מטר חופשי בשיא ישראלי חדש לגילאי 18 של 22.74 שניות, לפני אמרה סקי מטורקיה (22.99 שניות) ופבל סנדיק מפולין (23.30 שניות) ובמשחה ל-100 מטר חופשי בשיא אישי חדש של 50.54 שניות, לפני אמרה סקי (50.92 שניות) ויוזף מוזר מצ'כיה (50.94 שניות).
שיאן ישראל
ב-27 ביוני, במסגרת אליפות אירופה לנוער שנערכה במסגרת המשחקים האירופיים בבאקו זכה במדליית הזהב במשחה ל-50 מטר חופשי בשיא ישראלי ושיא אירופה לנוער חדש של 22.16 שניות. תוצאה זו הבטיחה את מקומו באולימפיאדת ריו דה ז'ניירו (2016). במשחה ל-100 מטר חופשי, הוא סיים במקום השישי בשיא אישי חדש של 50.33 שניות.
אליפות עולם
באליפות העולם שנערכה בקאזאן רוסיה בשנת 2015 סיים קלונטרוב במקום 17 במשחה שליחים 4x100 מטר חופשי ביחד עם לירן קונובלוב, יעקב טומרקין ודוד גמבורג בשיא ישראלי חדש של 3:18.31 דקות. כשחיין שלישי הוא שחה ב"זינוק שליחים" תוצאה של 50.18 שניות.
2016
באולימפיאדת ריו (2016) סיים קלונטרוב במקום 41 במשחה ל-50 מטר חופשי בתוצאה של 22.80 שניות ובמקום 45 במשחה ל-100 מטר חופשי בתוצאה של 50.65 שניות.
מצפתל
גאוגרפיה
המצפתל הוא רכס התחום מצפון ברחוב על"ר, ממזרח בקופת חולים מאוחדת המשרתת את תושבי ג'בל מוכאבר, מדרום ברחובות אבשלום חביב ומאיר נקר, וממערב בפארק אמת המים. חלק מהרכס מהווה קו פרשת מים בין נחל הקדרון לנחל דרגה. מבחינה גאולוגית, הרכס בנוי משכבת צור משאש מחבורת הר הצופים עם מחשופי קירטון רך וגיר.
היסטוריה
בתקופת השלטון הירדני היה על רכס ארמון הנציב מוצב הנקניק - בסיס צבאי ממנו נותרו שרידים רבים.
צומח
ככלל צומחת במצפתל אוכלוסיית בתת-ספר המדבר עם צמחים כגון שברק מצוי, קיצנית צפופת עלים, אלקנה סמורה ומיני דגניים שונים.
במצפתל גדלים כמה מינים נדירים בירושלים כגון מקור חסידה רומאי, שמשון הדור, בוצין סיני.
קהילה
בשנת 2017 חניכי מכינה קדם-צבאית בית ישראל החלו להפעיל פעילויות קהילתיות למשפחות מהאזור בשיתוף עם המינהל הקהילתי ועיריית ירושלים. עם השנים התקבע יום ראשון במצפתל כפעילות קבועה. סיירת מצפתל החלה לפעול בקיץ 2021. במסגרתה מפתחים עשרות בני נוער את האתר: נטיעת בוסתן, הסדרת כניסות ושבילים ובניית ספסלים. במסגרת תוכנית "כיתה בטבע" מגיעות כיתות מבתי הספר השונים בשכונה ללמידה חוץ כיתתית במצפתל. התכנית כוללת למידה רגשית חברתית וחקר טבע. אחת לשנה נחגג בשכונת תלפיות מזרח פסטיבל סגול בארמון הכולל הופעות ואירועי תרבות. המצפתל נחשב למוקד המרכזי של הפסטיבל.
תוכנית בניית משטרת עוז החדשה
בשנת 2021 יזמה משטרת ישראל העברה של תחנת משטרה ומשמר הגבול הקיימת ברחוב על"ר הסמוך למצפתל, אל תוך שטח המצפתל שתכלול מגורי לוחמים, תאי מעצר, משרדים רבים ומערכים לוגיסטיים שונים. וזאת מכיוון שחלק משטח המצפתל מוגדר כ"שטח חום" - שטח המיועד לבניית מבני ציבור ובכך הוא מתאים לבניית תחנה כזאת, עם פרסום התוכניות הובעה התנגדות מצד תושבי שכונת ארמון הנציב ופעילים ירושלמים שקראו לביטול התכנית והציגו חלופות במקומות אחרים לבניית התחנה.
בתחילה, עיריית ירושלים התנגדה אף היא לתוכנית, ראש העיר משה ליאון הצהיר כי "העירייה לא מקדמת תוכנית לבנייה בשטח המצפתל", אך בהמשך תחת לחצים מצד משטרת ישראל החליטה לתמוך בפשרה על פיה שטח התחנה יקטן מ-11,500 מ"ר ל-3,500 מ"ר בלבד בתנאי שלא תיפגע התצפית לים המלח.
בחודש דצמבר 2021 הגיע לאתר השר לביטחון פנים עמר בר-לב.
לתוכנית הבנייה הוגשו 173 התנגדויות הכוללות בתוכן חתימות של עוד כ 260 מתנגדים נוספים שהצטרפו להתנגדות של המינהל הקהילתי של שכונת ארמון הנציב, ההתנגדויות נידונו בוועדה המחוזית לתכנון ולבנייה. הוועדה המחוזית לתכנון ובנייה אישרה את התוכנית במרץ 2023.
תצפית
המצפתל צופה לכיוון צפון, מזרח ודרום, ניתן להבחין ממנו בבהירות באתרים שונים בהם העיר העתיקה, ים המלח והרי מואב.
גינונגגאפ
במיתולוגיה הנורדית יינונגגאפ (מנורדית עתיקה: Ginnungagap; משמע ״התהום הפעורה״ או ״הריק הפעור״) הוא המישור הבראשיתי בו נוצר העולם.
אטימולוגיה
ישנם מספר הסברים מתחרים למקור השם. על פי ההסבר הראשון, ״Ginnunga״ נלקח מפועל שמשמעותו ״לפעור״ (gap). עם זאת, פועל משורש זה מופיע רק פעם אחת במקורות בנורדית עתיקה, באדה הפואטית, בשורה "gap var ginnunga״ (תורגם על ידי שאול טשרניחובסקי ל״אַךְ תְּהוֹם פּוֹעֶרֶת פֶּה״). החוקרת אורסולה דרוקנה טוענת שהמילה ״ginunga״ הושאלה מגרמנית עילית עתיקה. תאוריה מתחרה מתבוננות בתחילית ginn-, שמשמעותה ״מאוד״ או ״ביותר״ בנורדית עתיקה. על פי תאוריה זו ניתן לתרגם את המילה Ginnungagap ל"מרחב קסום/יצירתי מאוד".
מיתוס הבריאה
בסיפור בריאת העולם הנורדי, גינונגגאפ הוא הריק הבראשיתי. ב"הטעיה של גילבי" (Gylfaginning), החלק הראשון לאחר הפרולוג באדה הפרוזאית, מסופר שגינונגגאפ גבלה בצפון בכפור של ניפלהיים ובדרום בארצם החמה של ענקי האש, מוספלהיים. תהליך הבריאה החל כשקרח, גשם ורוחות מניפלהיים פגשו ניצוצות ממוספלהיים.
עיצור שפתי-שיני, חוכך, קולי
עיצור שפתי־שיני חוכך קולי הוא צליל עיצורי הנפוץ בשפות מדוברות רבות. סימן ה-IPA לעיצור הוא V לטינית (או נו יוונית קטנה) /v/, ובמערכת X-SAMPA הוא נכתב כ-<tt>v</tt>. זהו הצליל לאותיות ב|בי"ת רפה ו- ו|ו"ו.
נמל התעופה הבין-לאומי מודיבו קייטה
נמל התעופה הבין-לאומי מודיבו קייטה הוא נמל התעופה הבין-לאומי היחיד במאלי. הוא ממוקם בקרבת בירת המדינה במקו.
בשנת 2017 עברו בנמל 686,431 אלף נוסעים.
היסטוריה
נמל התעופה נפתח בשנת 1974 כתשעה קילומטרים מדרום-מזרח למרכז העיר במקו. שמו המקורי היה נמל התעופה במקו-סנו (Bamako-Sénou). כיום הוא נקרא על שם מודיבו קייטה, נשיאה הראשון של מאלי. הנמל משמש גם את חיל האוויר של מאלי.
בשנים 2007-2012 שופרו מתקני הנמל בעלות של 181 מיליון דולר, ששולמו על ידי סוכנות הסיוע האמריקאית Millennium Challenge Corporation.
ב-24 ביולי 1971 התרסק מטוס דקוטה של חברת Air Ivoire זמן קצר לאחר המראתו מהנמל וששת יושביו נספו.
מתקנים ופעילות
בנמל פועלות כ-13 חברות תעופה. הן מפעילות קווי תעופה בינו לבין יעדים בכ-14 מדינות באפריקה וכן בטורקיה ובצרפת.
הנמל מופעל על ידי החברה Aéroports du Mali.
Madden NFL 21
על עטיפת המשחק מוצג קוורטרבק בולטימור רייבנס, למאר ג'קסון, לאחר שנבחר לשחקן המצטיין של ה-NFL בעונה הקודמת ליציאת המשחק.
Amazing (שיר של אינה)
Amazing (בעברית: מדהים) הוא שיר שהוקלט על ידי הזמרת-יוצרת הרומנייה אינה. השיר יצא לאור ב-6 באוגוסט 2009, על ידי חברות התקליטים איירפליי רקורדס, B1 ואול אראונד דה וורלד פרודקשנס, כסינגל הרביעי מתוך אלבום האולפן הראשון שלה, Hot. "Amazing" זכה לשבחים ביקורתיים ותואר כ"להיט פוטנציאלי".
השיר הגיע למקום הראשון במצעד הסינגלים של רומניה.
רקע וכתיבה
"Amazing" נכתב על ידי סבסטיאן ברק, ראדו בולפיה ומרצ'ל בוטזן והופק על ידי אותם השלושה גם כן. פליי & וין היו מעורבים במחלוקת של הפרת חוזה באוגוסט 2009, כשהזמרת הרומנייה אנקה באדיו טענה ש-"Amazing" נועד לה במקור לפני שיצא על ידי אינה. השיר לווה בקליפ נלווה שהוקרן בבכורה ב-10 בספטמבר 2009.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות.
וידאו קליפ
הווידאו קליפ הנלווה של "Amazing" הועלה לערוץ היוטיוב הרשמי של חברת התקליטים רוטון ב-14 ביוני 2013. במקור, הוא הוקרן בבכורה עולמית ב-10 בספטמבר 2009 באתר של תחנת הרדיו רדיו 21. הוא צולם על ידי טום בוקסר בסוף אוגוסט 2009 בחוף האוקיינוס האטלנטי וליד ליסבון, פורטוגל בטווח של יומיים.
נכון לדצמבר 2021, מונה הצפיות של הקליפ עומד על למעלה מ-100 מיליון צפיות.
יצחק ליכטנשטיין
הרב יצחק אבא ליכטנשטיין (נולד ב-1962) הוא ראש ישיבת תורה ודעת ורב קהילת "בית אברהם" במונסי שבניו יורק. מעורכי כתבי הרב חיים סולובייצ'יק וכתבי צאצאיו.
תולדות חייו
לימודו והנהגתו הם על פי שיטת בריסק.
עאמו
עאמו (במצרית: 𓂝𓄿𓅓𓅱 ꜥꜣmw) היה שם מצרי ששימש לציון זרים מהלבנט בעת העתיקה. זה מתורגם בדרך כלל כ"מערב אסיה", אך הועלו הצעות זיהוי עם הכנענים או האמורים.
ציור מצרי עתיק בקברו של פקיד גבוה השושלת ה-12, ח'נומחותפ השני, ששרת תחת סנוסרת השלישי, בקבר בני חסן (בערך 1900 לפנה"ס), מציג קבוצה של זרים כנענים המזוהים כעאמו (ꜥꜣmw). המנהיג ומוביל השיירה עם יעל נובי נקרא "אבישע החיקסוס" (  𓋾𓈎𓈉   ḥḳꜣ-ḫꜣswt, חֶקַה-חַ'סֻת).   העאמו מהציור הזה באו מאזור "שוּ", אשר ניתן לזהות (בלי וודאות גמורה) עם שטח מואב, או בכלל דרום הלבנט, מזרחית לירדן ולים סוף. ההיסטוריון והבלשן עדיה חורון זיהה את העאמו עם עילם המקראי. לדבריו, הזיהוי של הדמות המקראית עם ממלכת עילם פגום מכמה סיבות. שם ההמלכה המקורי היה "אילם", שכן בשפתם לא היו אותיות גרוניות; עילם המקראי מזוהה כאחד מבני שם, בעוד העילמים ההיסטוריים דיברו בעילמית שאינה שמית. חורון סבר ש"עילם" היה טוטם שבטי של איִל לחלק מהשמיים, שהועתק למצרית עתיקה (בה אין עיצור נפרד ל-ל') כ"עאם", ולאכדית כ-Aḫlame, שהיו שבטי מדבר לאורך הפרת.
ניצן דמארי
ניצן דמארי (נולד ב-13 בינואר 1987) הוא כדורגלן עבר ישראלי ששיחק בעמדת הבלם, וכיום מאמן קבוצת הנוער של מכבי פתח תקווה. אחיו הוא הכדורגלן עומר דמארי.
קריירה
דמארי התחיל את הקריירה שלו במחלקת הנוער של מכבי פתח תקווה. ב-19 באוגוסט 2006 הוא ערך את הופעת הבכורה שלו בקבוצה הבוגרת של המועדון, בהפסד 0–1 לבית"ר ירושלים במסגרת גביע הטוטו. ב-4 בנובמבר 2006 ערך את הופעת הבכורה שלו בליגת העל, כאשר נכנס כמחליף בדקה ה-80 בהפסד 0–2 למ.ס. אשדוד. ב-3 במרץ 2007 פתח דמארי לראשונה בהרכב הקבוצה, בניצחון 4–2 נגד מכבי הרצליה. לזכותו של דמארי 10 הופעות במדי הנבחרת הצעירה, ובשנת 2007 הוא השתתף עמה באליפות אירופה לנבחרות צעירות בפעם הראשונה שהנבחרת העפילה לטורניר.
ב-19 בדצמבר 2009 הבקיע את שער הבכורה שלו בקריירה, בהפסד 2–3 נגד הפועל עכו. בעונת 2009/2010 הפך דמארי לשחקן הרכב קבוע בקבוצה, אך בעונה שלאחר מכן שותף רק ב-17 משחקי ליגה. בעונת 2011/2012 ירדה מכבי פתח תקווה לליגה הלאומית, ובעונה שלאחר מכן חזר דמארי להרכב הפותח וסייע לקבוצה להעפיל בחזרה לליגת העל. במרץ קיבל דמארי את סרט הקפטן במקומו של עומר גולן שפרש ממשחק פעיל.
בקיץ סיים דמארי את חוזהו במכבי פתח תקווה, וחתם במכבי הרצליה מהליגה הלאומית. לאחר עונה אחת בקבוצה פרש דמארי ממשחק פעיל.
בשנת 2016 מונה דמארי למאמן קבוצת נערים ג' של מכבי פתח תקווה, ובשנת 2017 החל לשמש כעוזרו של אורי אוזן, מאמן קבוצת הנוער של המועדון. בפברואר 2018, בעקבות התפטרותו של אוזן, מונה דמארי למאמן הראשי של קבוצת הנוער.
כיום דמארי משמש כאיש צוות בבית הספר מעוף שבפתח תקווה.
אלכסנדרוס צורבאס
אלכסנדרוס צורבאס (ביוונית: Αλέξανδρος Τζόρβας; נולד ב-12 באוגוסט 1982) הוא כדורגלן עבר יווני ששיחק בעמדת השוער.
קריירת מועדונים
ב-26 באוגוסט 2011 חתם בפלרמו לשנתיים תמורת 700 אלף אירו. ב-11 בספטמבר 2011 ערך את הופעת הבכורה שלו במדי פאלרמו בניצחון 3-4 נגד אינטר מילאנו. לאחר מינויו של דאביס מנגייה למאמן, צורבאס ירד לספסל ובקיץ חתם בגנואה עד לסיום העונה אך גם בה שימש כשוער שני. ב-17 במרץ 2013 צורבאס ערך את ההופעה היחידה שלו בגנואה נגד פיורנטינה.
ב-9 ביולי 2013 חזר ליוון וחתם לשנתיים באפולון סמירני ששיחקה אז בליגה השנייה. לאחר שהרשים במדי סמירני, הוא אף הצליח לחזור לסגל נבחרת יוון אף על פי ששיחק בליגה השנייה בארצו.
ב-1 בספטמבר 2014 חתם בנורת'איסט יונייטד מהסופר ליג ההודית. ב-23 בדצמבר עזב את המועדון.
קריירה בינלאומית
ב-21 במרץ 2008 זומן לראשונה לסגל נבחרת יוון לקראת משחק הידידות נגד. ב-19 בנובמבר 2008 ערך את הופעת הבכורה שלו בנבחרת במשחק ידידות נגד. במונדיאל 2010 שימש כשוער הראשון של הנבחרת. אולם לאחר שאיבד את מקומו בהרכב של פאלרמו, איבד גם את מקומו בהרכב הנבחרת.
יותם שירן
יותם שירן (נולד ב-8 באוגוסט 1990) הוא כדורסלן ישראלי אשר משחק במועדון הפועל כפר סבא מהליגה הארצית.
קריירה
שירן, בן קיבוץ שפיים, שיחק בקבוצת הנוער של הפועל גליל עליון ובנבחרת הכדורסל של תיכון "עמק החולה". בעונת נבחר לחמישיית העונה בליגת הנוער.
בעונת הצטרף שירן להפועל חולון בליגת העל בכדורסל. הוא מיעט לשחק בה, אך היה שותף לזכייתה בגביע המדינה. בעונה הבאה הצטרף להפועל לב השרון מהליגה הלאומית. באותה עונה קלע 19.3 נקודות בממוצע למשחק, ונבחר לתגלית העונה של הליגה הלאומית. בסיום העונה עבר להפועל בארי, ובהמשך העונה עבר להפועל קריית טבעון. לקראת עונת חתם במדי הפועל תל אביב לשלוש שנים יחד עם אבירם זליקוביץ' ובר טימור במטרה מוצהרת של המאמן ארז אדלשטיין לבנות קבוצה המבוססת על ישראלים צעירים ומבטיחים. שירן העפיל עם הקבוצה לליגת העל, והמשיך לשחק במדיה כמחליף גם לאחר העפלתה. בסיום עונת 2013/2014 שוחרר מהקבוצה והפסיק לשחק כדורסל בצורה מקצוענית למשך יותר משנתיים. בעונת 2016/2017 חזר שירן לשחק כדורסל בבית"ר כפר יונה מהליגה הארצית. בעונת 2017/2018 שיחק במכבי הוד השרון מהליגה הלאומית. בקיץ 2018 חתם באליצור עירוני נתניה מהליגה הלאומית
בקיץ 2019 חתם בהפועל כפר סבא מהליגה הארצית
בנבחרות ישראל
שירן היה חבר בנבחרות הקדטים, הנוער והעתודה של ישראל. הוא שיחק במדי נבחרת הקדטים באליפות אירופה שנערכה ב-2006 בספרד, בה סיימה הנבחרת במקום השביעי. בשנת 2008 שיחק במדי נבחרת הנוער באליפות אירופה שנערכה ביוון, והיה שני לקלעי הנבחרת אחרי בן רייס, עם 10.3 בממוצע למשחק.
בשנת 2009 החל שירן לשחק במדי נבחרת העתודה. באותה שנה סיימה הנבחרת במקום ה-15 באליפות אירופה שנערכה ברודוס, וירדה לדרג ב'. באליפות אירופה דרג ב' שנערכה באוסטריה ב-2010 הפך שירן לגורם משמעותי יותר בנבחרת. הוא שיחק 32 דקות בממוצע למשחק, קלע 16.6 נקודות בממוצע, וקלט 5.4 כדורים חוזרים במשחק. הנבחרת סיימה במקום החמישי, ולא הצליחה לחזור לדרג א'.
אליזבת, נסיכת אנהלט
אליזבת, נסיכת אנהלט (בגרמנית: Eduard von Anhalt; 7 בספטמבר 1857 - 20 ביולי 1933), הייתה בתו של פרידריך הראשון, דוכס אנהלט ואשתו של אדולף פרידריך החמישי, הדוכס הגדול של מקלנבורג-שטרליץ.
ביוגרפיה
אליזבת נולדה ב-7 בספטמבר 1857 בוורליץ, לפרידריך, נסיך הכתר של אנהלט-דסאו-קתן ואנטוינטה, נסיכת סקסוניה-אלטנבורג, בתם של אדוארד, נסיך סקסוניה-אלטנבורג ואמליה, נסיכת הוהנצולרן-זיגמרינגן. ב-17 באפריל 1877 התחתנה אליזבת עם אדולף פרידריך, נסיך הכתר של מקלנבורג-שטרליץ, ממנו נולדו לה 4 ילדים.
בשנת 1904 מת חמיה פרידריך וילהלם, הדוכס הגדול של מקלנבורג-שטרליץ, ובעלה עלה לשלטון במקומו כאדולף פרידריך החמישי, הדוכס הגדול של מקלנבורג-שטרליץ. בשנת 1914 מת בעלה אדולף פרידריך, ובנה אדולף פרידריך השישי, הדוכס הגדול של מקלנבורג-שטרליץ עלה לשלטון במקומו. בשנת 1918 מת בנה אדולף פרידריך, ואליזבת ירשה את טירת הציד פרילביץ.
ב-נוישטרליץ מתה אליזבת ב-20 ביולי 1933, ובנותיה ירשו את נחלותיה.
משפחתה
ב-17 באפריל 1877 התחתנה אליזבת עם אדולף פרידריך החמישי, הדוכס הגדול של מקלנבורג-שטרליץ, ממנו נולדו לה 4 ילדים:
הרולד מוקודי
הרולד מוקודי (בצרפתית: Harold Moukoudi; נולד ב-27 בנובמבר 1997 בבונדי שבצרפת) הוא כדורגלן קמרוני המשחק בעמדת הבלם בקבוצת א.א.ק. אתונה ובנבחרת קמרון.
קריירת מועדונים
מוקודי החל את הקריירה המקצוענית שלו בלה האבר מהליגה הצרפתית השנייה.
ב-1 ביולי 2019 חתם בסנט אטיין מליגת העל הצרפתית.
קריירה בינלאומית
ב-12 באוקטובר 2019 ערך מוקודי את הופעת הבכורה שלו בנבחרת קמרון, בתיקו 0-0 נגד נבחרת תוניסיה במשחק ידידות.
בחירות בזק
בחירות בזק (לפי האנגלית: Snap election) הן מהלך של הקדמת הבחירות, שבו מוכרזת עריכת בחירות (לפרלמנט, לנשיאות, לראשות הממשלה וכדומה) מוקדם מהמועד הרגיל שנקבע בחוק המסדיר את הבחירות, על פי החלטה של גוף נבחר (הפרלמנט, ראש הממשלה וכדומה), שלו נתונה סמכות לעשות זאת.
בחירות בזק מוכרזות כאשר בעל הסמכות להכריז עליהן סבור שתוצאותיהן ייטיבו איתו בהשוואה למצבו הנוכחי. דוגמה: בממשלה המבוססת על קואליציה יכריזו ראש הממשלה או הפרלמנט על בחירות בזק כאשר הם סבורים שהבחירות יביאו לקואליציה יציבה יותר. מניע נוסף לבחירות בזק הוא קבלת הכרעת הבוחרים בסוגיה חשובה העומדת על הפרק (במקומות שבהם לא קיים למטרה זו המנגנון של משאל עם).
היוזמה לבחירות בזק היא של הפוליטיקאים, בשונה מבחירות הדחה, שאותן יוזם ציבור הבוחרים, הנבחרים בבחירות בזק יכהנו במשך קדנציה שלמה, בשונה מבחירות ביניים, שבהן הכהונה היא עד סוף הקדנציה שנותרה.
מאחר שהסמכות להכריז על בחירות בזק היא בדרך כלל בידי נבחר הציבור המכהן (או נבחרי הציבור המכהנים), יש בהכרזתן יתרון למפלגות השלטון המכריזות עליהן. עם זאת, בחירות בזק יכולות גם לחזור כבומרנג על ראשו של נציג הציבור המכהן וכתוצאה מכך יהיה צמצום ברוב שבידיו או אפילו האופוזיציה יכולה לזכות ברוב או לצבור כוח משמעותי.
בישראל הסמכות להכרזה על בחירות בזק לכנסת נתונה לכנסת, היכולה לחוקק חוק המורה על פיזורה ועל הקדמת הבחירות, וכן לראש הממשלה, שבהסכמת נשיא המדינה רשאי להוציא צו לפיזור הכנסת.
אחרי הבחירות לכנסת העשרים ואחת נתן נשיא מדינת ישראל את המנדט להקמת קואליציה ליו"ר הליכוד בנימין נתניהו, ואחרי שכשל בהקמת ממשלה הכנסת חוקקה את חוק התפזרות הכנסת העשרים ואחת, והבחירות לכנסת העשרים ושתיים נקבעו ל-17 בספטמבר 2019. גם בכנסת זו נתניהו ובני גנץ יושב ראש מפלגת כחול לבן לא הצליחו להקים ממשלה והכנסת, פיזרה את עצמה, הבחירות לכנסת העשרים ושלוש נקבעו ל-2 במרץ 2020, ו' באדר ה'תש"ף בזמן שבו התפרצה מגפת הקורונה בישראל, גם בכנסת הזו בנימין נתניהו קיבל ראשון את המנדט להקמת הממשלה, ממשלת ישראל נכנסה למצב חירום, ב17במאי 2020 הוקמה ממשלת אחדות לאומית וממשלת חילופים בעלת שני ראשי ממשלת ישראל בנימין נתניהו ראש ממשלת ישראל בנימין גנץ ראש ממשלת ישראל החלופי, והוקם קבינט הקורונה, בכך הסתיימה תקופה המשבר הפוליטי בישראל (2019–2022).
חוק אדהולם
הרעיון
חוק אדהולם הוצע על ידי פיל אדהולם מחברת נורטל. הוא צפה מגמה שטכנולוגיות טלקומוניקציה תכפלנה את קצב שידורן כל 18 חודשים, מאז שלהי שנות ה-70 ועד תחילת שנות ה-2000. החוק דומה לחוק מור, שמציג גדילה מעריכית של צפיפות הטרנזיסטורים בשבבים. הוא גם שם לב שיש התכנסות הדרגתית של טכנולוגיות התקשורת השונות. לפי התחזית, בשנת 2030 יתכנסו טכנולוגיות התקשורת הנומדית (נייחת) והתקשורת האלחוטית (ניידת).
גורמים טכנולוגיים
בשנת 2009, רנוקה פ. ג'ינדל צפה ברוחבי פס של רשתות תקשורת עולות מקצב של ביטים לשנייה לטרה ביטים לשנייה, תוך הכפלה כל 18 חודשים, בהתאם לתחזית חוק אדהולם. ג'ינדל זיהה שלושה גורמים עיקריים שאפשרו את הגדילה המעריכית של רוחב פס תקשורתי:
תוכנית מאוחסנת
תוכנית מאוחסנת הוא עיקרון במחשוב אשר לפיו פקודות תוכנה מאוחסנות בזיכרון האלקטרוני, שהוא אותו מקום שבו מאוחסנים הנתונים עליהם פועלת התוכנה. דבר זה חוסך יצירת שני מנגנונים שונים לטיפול במידע בנפרד ובפקודות בנפרד, כפי שהיה במחשבים שונים בהיסטוריה שלא פעלו על פי עיקרון זה. עיקרון זה מופיע באופן תאורטי כבר בשנת 1936 במכונת טיורינג האוניברסלית. ג'ון פון נוימן השתמש בעיקרון זה בפיתוח מחשב ה-EDVAC ב-1945. המודל כפי שהגדיר אותו פון ניומן משמש כמעט בכל המחשבים שנבנו מאז ועד היום ומוכר כארכיטקטורת פון ניומן.
קישורים חיצוניים
*Stored-program Computers,
יוהנס וויגטמן
יוהנס וויגטמן (בגרמנית: Johannes Voigtmann; נולד ב-30 בספטמבר 1992) הוא כדורסלן גרמני ששיחק לאחרונה בצסק"א מוסקבה מהליגה המאוחדת של VTB והיורוליג. בתחילת 2022, עם הפלישה הרוסית לאוקראינה, הוא עזב את הקבוצה, ואמר "במצב הנוכחי, אני לא יכול להשלים עם משחק בקבוצה רוסית".
גרמניה
וויגטמן שיחק כדוריד בעיר הולדתו אייזנך לפני שפנה לכדורסל. הוא ערך את הופעת הבכורה שלו ב-ProA, הליגה הגרמנית השנייה, עם מדיפוליס ג'נה במהלך עונת 2010-11. ב-2012, הוא חתם על חוזה לשנתיים עם סקיליינרס פרנקפורט מהבונדסליגה. הוא האריך את חוזהו בסקיליינרס בשנתיים נוספות ב-2014. בשנת 2015, הוא הופיע לראשונה במשחק האולסטאר. בעונת 2015/16, וויגטמן זכה ביורופקאפ עם הסקיליינרס, לאחר שניצחו את פלקנסטרו וארזה בגמר.
בסקוניה
ביוני 2016, וויגטמן חתם בבסקוניה מהליגה הספרדית הבכירה ACB. בהופעת הבכורה שלו ביורוליג עם הקבוצה הבסקית, וויגטמן קלע 12 נקודות בניצחון 85–84 על אנאדולו אפס. בעונת היורוליג הראשונה שלו, הוא העמיד ממוצעים של 10.1 נקודות, 7 ריבאונדים ו-1.7 אסיסטים ב-33 משחקים. בעונתו הראשונה עם בסקוניה ב-ACB, הוא העמיד ממוצעים של 7.8 נקודות, 1.8 אסיסטים ו-6 ריבאונדים ב-32 משחקים. בעונת 2017–18 שיחק וויגטמן 33 משחקים בליגה, והעמיד ממוצעים של 7.8 נקודות, 1.7 אסיסטים ו-5.2 ריבאונדים. בעונת 2018–19, האחרונה שלו בקבוצה, הוא שיחק 33 משחקים, עם ממוצעים של 9.3 נקודות (שיא קריירה בספרד), 2.5 אסיסטים ו-5.6 ריבאונדים.
צסק"א מוסקבה
ב-2 ביולי 2019, צסק"א מוסקבה הרוסית הודיעה כי וויגטמן חתם על חוזה לשנתיים עם הקבוצה עם אופציה לשנה שלישית. ב-11 ביוני 2021, האופציה מומשה על ידי המועדון, ו-וויגטמן נשאר במוסקבה לעונה נוספת.
וויגטמן שיחק 28 משחקים עם צסק"א ביורוליג בעונת 2019/20, והעמיד ממוצעים של 7.7 נקודות, 1.5 אסיסטים ו-5.2 ריבאונדים. בעונתו השנייה בצסק"א הוא שיחק 37 משחקים ב2020/21, והעמיד ממוצעים של 8.5 נקודות, 1.3 אסיסטים ו-5 ריבאונדים. הוא שיחק 16 משחקים בעונת 2019/20 בליגה המאוחדת של VTB, עם ממוצעים של 8.6 נקודות, 1.8 אסיסטים ו-4 ריבאונדים. בעונת 2020/21 הוא שיחק 28 משחקים בליגה, והעמיד ממוצעים של 10 נקודות, 2.3 אסיסטים ו-6 ריבאונדים.
ב-27 בפברואר 2022, עם הפלישה הרוסית לאוקראינה, הוא עזב את הקבוצה. הוא אמר:"'במצב הנוכחי, איני יכול להשלים עם משחק בקבוצה רוסית. גם אם מדובר רק בכדורסל, זה כרוך בסמליות שלדעתי היא לא מתאימה כרגע. נשיא רוסיה אחראי למלחמה אכזרית, שבגינה מתים חפים מפשע באוקראינה. מיליוני אנשים נאלצים לברוח מבתיהם, וילדים, במיוחד, מאבדים את בתיהם או אפילו את חייהם. פשוט לא יכולתי להישאר ברוסיה ולהמשיך כאילו כלום לא קרה.'"בקבוצה האשימו אותו בהפרת חוזהו.
קריירה בנבחרת
ב-2014 ערך את הופעת הבכורה שלו בנבחרת גרמניה הבוגרת, כששיחק במוקדמות יורובאסקט 2015. הוא שיחק את משחקו הראשון עם גרמניה במשחק ידידות, בו הפסידה נבחרתו לאיטליה בתוצאה 91–59.
הוא ייצג את גרמניה באליפות אירופה 2015, בה הודחה נבחרתו בשלב הבתים.
אולימפיאדת טוקיו 2020
וויגטמן עזר לגרמניה להעפיל לאולימפיאדת טוקיו 2020 בטורניר הקדם-אולימפי שנערך בספליט, קרואטיה. הוא קלע שיא קבוצתי של 13 נקודות עבור נבחרתו מול רוסיה, והוביל את גרמניה לניצחון 69–67.
וויגטמן שיחק בצורה חיובית בטורניר הכדורסל של אולימפיאדת טוקיו 2020. הוא רשם ממוצעים של 8 ריבאונדים, וסיים במקום החמישי בטבלת הריבאונדים של הטורניר. הוא גם קלע ב-35.7% משלוש. עד תום הטורניר הוא דורג בין השחקנים ש"צריכים להיות על מכ"מי ה-NBA".
דנילו, נסיך הכתר של מונטנגרו
דנילו, נסיך הכתר של מונטנגרו (במונטנגרית: Данило Петровић Његош; 29 ביוני 1871 - 24 בספטמבר 1939), היה בנו של ניקולה הראשון, מלך מונטנגרו ונסיך הכתר של מונטנגרו בתקופת שלטון אביו.
ביוגרפיה
דנילו נולד ב-29 ביוני 1871 בצטיניה, לניקולה הראשון, מלך מונטנגרו ולמילנה ווקוטיץ', בתם של פטר ווקוטיץ' וילנה ווקוטיץ'.
ב-27 ביולי 1899 התחתן דנילו עם יוטה, דוכסית מקלנבורג, בתם של אדולף פרידריך החמישי, הדוכס הגדול של מקלנבורג-שטרליץ ואליזבת, נסיכת אנהלט, אך לזוג לא היו ילדים.
במהלך מלחמת העולם הראשונה פיקד דנילו על צבא מונטנגרו, יחד עם אביו וינקו ווקוטיץ'. לאחר המלחמה סופחה ממלכת מונטנגרו לממלכת סרביה, והוקמה ממלכת הסרבים, הקרואטים והסלובנים, שהפכה בהמשך לממלכת יוגוסלביה. ב-1 במרץ 1921 מת אביו ניקולה הראשון, מלך מונטנגרו, ודנילו ירש את תאריו ואת טענתו לכתר מונטנגרו. ב-5 במרץ ויתר דנילו על טענתו לכתר לטובת אחיינו מיכאילו, נסיך מונטנגרו, אולם למחרת חזר בו מכך, וב-7 במרץ שוב ויתר על זכויותיו.
לאחר מכן התגורר דנילו בעיקר בניס, צרפת, וב-24 בספטמבר 1939 מת דנילו בווינה.
מחזור הבאה-ביצוע
מחזור הבאה וביצוע (נקרא גם מחזור הבאה-פענוח-ביצוע ובאנגלית: Fetch-Execute Cycle ו-Fetch-decode-execute Cycle, בהתאמה) הוא מחזור הפעולות שמבצע מעבד מחשב.
הפעולות הן:
מיסטר טריפיק
מיסטר טריפיק (באנגלית: Mister Terrific, "מר מדהים") הוא דמות בדיונית של גיבור-על המופיעה בחוברות הקומיקס חברת הצדק של אמריקה ביקום DC קומיקס. הדמות הופיעה לראשונה בהופעת אורח בחוברת Sensation Comics #1 מינואר 1942 ונוצרה על ידי הכותב צ'ארלס רייזנשטיין והמאייר הרולד שארפ.
עונת 2010/2011 בליגת העל ההולנדית
עונת 2010/2011 הייתה העונה ה-55 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה אייאקס באליפות הליגה. וילם II ירדה לליגת המשנה.